als_Latn dik_Latn azb_Arab
Beyonce dhe Jay Z do të shfaqen në 3 filma të shkurtër të prodhuar nga fotografi dhe regjizori Dikayl Rimmasch, i cili shpjegon vizionin e Jay Z për tre pjesët artistike. "Në bisedën e parë telefonike me Jay Z, ai më shpjegoi konceptin e tij për On The Run (Në arrati). Ai më tha: 'Nuk po përpiqemi ta bëjmë këtë fiks si kopje, ne nuk jemi Bonnie dhe Clyde. Ne jemi në arrati prej gjithçkaje. Në arrati për të mos u bërë klishe. Në arrati nga përsëritja e të njejtave gjëra'" tha regjizori.
Përshkrimi për filmin e parë, të titulluar Bang Bang: Part 1, është: "Dy amerikanë të jashtëligjshëm kalojnë me shpejtësi përmes shkretëtirës kaliforniane me Pontiakun e tyre të pluhurosur të 1960-ës me një elegancë të dukshme dhe me një kapardisje plot stil, të cilat mund të personifikohen vetëm nga çifti më i famshëm në muzikë: Beyonce dhe Jay Z".
"Çdo gjë që ai përmendi, ishte në nivelin e ndërgjegjes që ai ka për të qëndruar gjallë si njeri dhe si muzikant" tha Dikayl për vizionin e Jay Z. "Ai donte që filmi të ishte abstrakt sepse për të është shumë abstrakte. Si ia bën të qëndrosh i ri, jo vetëm për audiencën, por edhe për veten tënde?"
Si është të punosh me çiftin më të famshëm në botë?
"Beyonce dhe Jay Z janë dy njerëz shumë inteligjentë, perceptues dhe të kujdesshëm, në një mënyrë që nuk bie në sy. Kështu kanë arritur aty ku janë. Ata janë shumë të ndërgjegjshëm për sjelljen e njerëzve dhe energjinë që përcjellin. Sapo dikush e kupton këtë, presioni largohet dhe të ngelet të bësh atë që di të bësh më mirë" përfundoi regjizori.
Pjesa e dytë e Bang Bang do të publikohet të martën.
Burimi: ET Online
als_Latn als_Latn als_Latn als_Latn als_Latn als_Latn ltz_Latn